30 Ιουνίου 2024 
 
63 
 
 
 
Μεταφορές μεταξύ Επιπέδου 1 και Επιπέδου 2 
Κατά τη διάρκεια της χρήσης που έληξε την 30η Ιουνίου 2024, Ομόλογα Ελληνικού Δημοσίου («ΟΕΔ») με λογιστική αξία € 1 εκατ. 
μεταφέρθηκε από το Επίπεδο 1 στο Επίπεδο 2, λόγω μεταβολής της συναλλακτικής τους δραστηριότητας, ενώ δεν 
πραγματοποιήθηκαν μεταφορές χρηματοοικονομικών στοιχείων ενεργητικού από το επίπεδο 1 στο επίπεδο 2. Δεν 
πραγματοποιήθηκε μεταφορά χρηματοοικονομικών υποχρεώσεων μεταξύ των επιπέδων 1 και 2 κατά τη διάρκεια των περιόδων 
που έληξαν την 30η Ιουνίου 2024 και 31η Δεκεμβρίου 2023. Οι μεταφορές μεταξύ των επιπέδων θεωρούνται ότι έχουν επέλθει στο 
τέλος των περιόδων αναφοράς, κατά τις οποίες τα χρηματοοικονομικά μέσα μεταφέρθηκαν. 
Χρηματοοικονομικά μέσα του Επιπέδου 3 
Τα χρηματοοικονομικά μέσα του Επιπέδου 3 περιλαμβάνουν τα ακόλουθα: 
α) Τα απομειωμένα δάνεια και προκαταβολές κατά πελατών τα οποία αποτιμώνται υποχρεωτικά στην εύλογη αξία μέσω των 
αποτελεσμάτων, καθώς οι συμβατικές ταμειακές ροές δεν ικανοποιούν το κριτήριο του SPPI (Solely Payments of Principal and 
Interest). Τα εν λόγω χρηματοοικονομικά μέσα ενεργητικού αποτιμώνται μέσω της μεθόδου εισοδήματος (προεξόφλησης 
αναμενόμενων ταμειακών ροών), ενσωματώνοντας μη παρατηρήσιμες παραμέτρους της αγοράς. 
β) Χρηματοοικονομικά μέσα που αποτιμώνται υποχρεωτικά σε FVTPL, συμπεριλαμβανομένων ενδεχόμενων και προσδιοριστέων 
βάσει μεταβλητών αποδόσεων τιμημάτων που αναγνωρίστηκαν μετά την πώληση χαρτοφυλακίων ΜΕΑ, των οποίων η εύλογη αξία 
εκτιμήθηκε στα € 58 εκατ. (π.χ. Senna, Sunshine) και για τα οποία τα μοντέλα που χρησιμοποιήθηκαν για την εκτίμηση της εύλογης 
αξίας τους περιλαμβάνουν σημαντικά μη παρατηρήσιμα στοιχεία (π.χ. προεξοφλητικό επιτόκιο, αναμενόμενες ταμειακές ροές, 
κ.α.).  
γ) Τα αμοιβαία κεφάλαια και τα κεφάλαια κλειστού τύπου, τα οποία δεν πληρούν τον ορισμό ενός συμμετοχικού τίτλου βάσει του 
ΔΛΠ. 32 και υποχρεωτικά έχουν επιμετρηθεί σε FVTPL, χρησιμοποιώντας μοντέλα που βασίζονται στην τιμή του αμοιβαίου 
κεφαλαίου και η οποία διαμορφώνεται από τον διαχειριστή του αμοιβαίου κεφαλαίου. 
δ) Συμμετοχικούς τίτλους που αποτιμώνται σε FVTOCI και FVTPL, οι οποίοι δεν διαπραγματεύονται σε ενεργή αγορά και η εύλογη 
αξία τους εκτιμάται με βάση την προσέγγιση εισοδήματος ή αγοράς, για τις οποίες χρησιμοποιήθηκαν ως βασικές παραδοχές η 
πρόβλεψη των κερδών, συγκριτικά πολλαπλάσια της οικονομικής αξίας των κερδών, η αξία των καθαρών περιουσιακών στοιχείων, 
τα προσαρμοσμένα κεφάλαια και άλλα στοιχεία τα οποία δεν αποτελούν παρατηρήσιμες παραμέτρους της αγοράς καθώς επίσης 
και εκτιμήσεις που ενδέχεται να τροποποιήσουν τις εν λόγω αξίες.    
ε) Υπό αίρεση μετατρέψιμα χρηματοοικονομικά μέσα των οποίων η ενεργοποίηση της μετατροπής τους σε μετοχικούς τίτλους 
βασίζεται στην επίδραση μη παρατηρήσιμων δεδομένων. 
ζ) Ομολογίες μειωμένης εξασφάλισης των τιτλοποιήσεων Sunrise I,II και ΙΙΙ, Phoenix και Vega Ι,ΙΙ,ΙΙΙ που κατείχε ο Όμιλος την 30η 
Ιουνίου 2024 και κατηγοριοποιούνται στο κονδύλι «Δάνεια και απαιτήσεις κατά πελατών που επιμετρώνται υποχρεωτικά στην 
εύλογη αξία μέσω αποτελεσμάτων», οι οποίες έχουν αποτιμηθεί χρησιμοποιώντας πολλαπλές τεχνικές αποτίμησης που 
ενσωματώνουν σημαντικές μη παρατηρήσιμες εισροές.